44. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΏΝ ΚΑΙ ΕΠΙΚΟΙΝΩΝΙΩΝ Αριθ. 78633 της 13 Ιαν./2 Φεβρ. 2000 (ΦΕΚ Β΄ 92) Ελεύθερη κυκλοφορία τερματικού τηλεπικοινωνιακού εξοπλισμού. Έχοντας υπόψη: 1.Το Ν. 1780/1988 άρθρο 8 παράγραφος 2 (ΦΕΚ 114/A΄/ 88) «περί λειτουργίας ερασιτεχνικών και πειραματικών σταθμών ασυρμάτου, ειδικών ραδιοδικτύων και ιδρύσεως Υπηρεσίας Ελέγχου Ραδιοεκπομπών». 2.Τις με αρ. 95/01, 98/02, 98/12, 98/13, 98/14, 98/20, 98/21, 98/22 αποφάσεις της Ευρωπαϊκής Επιτροπής Ραδιοεπικοινωνιών. 3.Το Ν. 2246/94. 4.Το Ν. 942/1979 (ΦΕΚ 155/Α΄) «περί κυρώσεως συμφωνιών αφορωσών εις τον Διεθνή Οργανισμό Ναυτιλιακών Δορυφόρων (INMARSAT)», όπως τροποποιήθηκε από τους Νόμους 1779/1988 (ΦΕΚ 112/Α΄) και 2037/1992 (ΦΕΚ 61/Α΄). 5.Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Επιτρέπεται η ελεύθερη κατοχή και χρήση του ασύρματου τερματικού τηλεπικοινωνιακού εξοπλισμού του επισυναπτόμενου Παραρτήματος, που αποτελεί αναπόσπαστο μέρος της παρούσας απόφασης, υπό την προϋπόθεση ότι ο εξοπλισμός λειτουργεί σε εναρμονισμένες συχνότητες που έχουν απονεμηθεί στις αντίστοιχες τηλεπικοινωνιακές υπηρεσίες και πληροί τα αντίστοιχα κοινά πρότυπα του ETSI. 2.Η απόφαση αυτή εφαρμόζεται μόνον όσον αφορά την κατοχή, κυκλοφορία και χρήση του εξοπλισμού και με την επιφύλαξη τήρησης της τελωνειακής και φορολογικής νομοθεσίας. ΠΑΡΑΡΤΗΜΑ Ασύρματος τερματικός τηλεπικοινωνιακός εξοπλισμός του πεδίου εφαρμογής της παρούσας Απόφασης με αριθ. 78633/2000 του Υπουργού Μεταφορών και Επικοινωνιών του οποίου επιτρέπεται η κατοχή, κυκλοφορία και χρήση υπό τους όρους και προϋποθέσεις που αναφέρονται σ’ αυτήν. α. Κινητά τηλέφωνα GSMβ. Κινητά τηλέφωνα DCS 1800 γ. Κινητός εξοπλισμός DECT δ. Τερματικά INMARSAΤ-C, INMARSAΤ-Μ, INMARSAΤ-D, INMARSAΤ - ΜΙΝΙ Μ για εφαρμογές της κινητής υπηρεσίας ξηράς που λειτουργούν στις ζώνες συχνοτήτων που χρησιμοποιούνται από τον INMARSAT 1525-1559 MHz (Διάστημα Γη) εκτός από τη ζώνη 1544-1545 MHz και 1626,5 -1660,5 MHz (Γη - Διάστημα) εκτός από τη ζώνη 1645,5 - 1646,5 MHz υπό τον έλεγχο του δορυφορικού συστήματος που παρέχει επικοινωνίες δεδομένων χαμηλού ρυθμού , και είναι σύμφωνα με το TBR -026 ή το Πρότυπο ETS 300254 του ETSI).

[Source: greek_legal_code_raptarchis | Tokens: 1976]